Missatge: La Xina presenta la planta flotant d'energia solar més gran del mónRedacció 04  Jonathan  2017 - 19.13  La Xina s'ha pres seriosament l'objectiu de liderar les energies netes al món. I més després que els Estats Units hagin anunciat que es retirarà de l'Acord de París. Coincidint amb aquest anunci, Pequín ha presentat amb orgull les imatges de la planta d'energia solar flotant més gran del món.Són 800.000 metres quadrats sobre un llac format per l'entrada d'aigua en una antiga mina de carbó. La planta és a la ciutat de Huainan, a la província d'Anhui.Quan estigui a ple rendiment, generarà 40 megawatts d'energia neta per a 15.000 llars. No és una xifra molt elevada, però sí que és la instal·lació flotant més gran. El fet d'estar a sobre l'aigua permet també estalviar energia perquè redueix les exigències de refredament dels materials. No és la primera planta flotant que estrena la Xina. L'any passat en va inaugurar una altra també a Anhui, que genera 20 megawatts. Al gener Pequín també va posar en funcionament una planta gegant, aquesta sobre terra, que genera 850 megawatts d'energia per a 200.000 cases. És la Longyangxia Dam Solar Park.La Xina ja és el primer productor mundial d'energia solar i eòlica, perquè hi ha negoci i, sobretot, perquè la població xinesa ja no es creia que les partícules contaminants que impedeixen veure més enllà d'un centenar de metres eren només boira, com deia el govern.Tot i que la substitució del carbó és lenta per les resistències dels lobbies miners i que el pic d'emissions serà el 2030, els xinesos sí que volen creure, en canvi, en el nou lideratge de Pequín en la lluita contra el canvi climàtic.

Resposta: El fet d'estar a sobre l'aigua permet també estalviar energia perquè redueix les exigències de refredament dels materials.Interessant.